નવજીવન સોસાયટીના એક રહેવાસીએ જણાવ્યું હતું કે ‘અમારી સોસાયટીની આગળ આવેલી આ ફૂટપાથ પર ફેરિયાઓએ પોતાનો અડ્ડો જમાવ્યો છે જેના કારણે રહેવાસીઓને બિલ્ડિંગ નીચે ઊતરીને આગળ ક્યાંય જવું હોય તો રસ્તા પરથી ચાલીને જવું પડે છે. મુંબઈની જેટલી ફૂટપાથ પર પેવર બ્લૉક્સ લગાડ્યા છે એમાંથી મોટા ભાગના પેવર બ્લૉક્સ તૂટેલી અવસ્થામાં જ છે. એવી જ હાલત આ ફૂટપાથની થઈ ગઈ છે. ટૅક્સ ભરીએ છીએ છતાં લોકોને સારી સુવિધા મળી નથી રહી.’